# name
El món fantàstic de les misericòrdies, un repertori a l'abast del Bosch

# metadata.dc.description.abstract[].value
Un component significatiu de la fama del Bosch el constitueixen els seus monstres i les seves criatures terribles, que turmenten els sants ermitans, com sant Antoni o sant Jeroni, i que habiten els inferns dels Judicis Finals. Però una part important d'aquestes imatges ja existia anteriorment en el món fantàstic medieval, on ocupava espais perifèrics de l'arquitectura, decorava els marges dels manuscrits o donava protagonisme a les misericòrdies dels cadirats de cor. Com a la pintura del Bosch, en tots aquests casos proliferen els monstres híbrids, els dracs i les bèsties mig humanes i mig animals. Però l'existència d'aquests precedents és gairebé imperceptible als ulls de l'espectador actual. El Bosch assimila aquestes imatges, però el resultat de la seva pintura és molt diferent, probablement perquè dóna el protagonisme absolut a tot aquell món que fins aleshores havia ocupat només un espai marginal. Les misericòrdies dels cadirats de cor constitueixen un repertori extraordinari i poc conegut a l'abast del pintor de 's-Hertogenbosch.

# metadata.dc.relation.ispartof[].value
Matèria. Revista internacional d'Art , 2016, num. 10-11, p. 21-35

# metadata.dc.source[].value
Articles publicats en revistes (Història de l'Art)

# metadata.dc.title[].value
El món fantàstic de les misericòrdies, un repertori a l'abast del Bosch